Патриот дегеніміз кім?
"Патриот дегеніміз кім?" | "https://abai.kz/post/159271"
TITLE: Патриот дегеніміз кім?
URL: https://abai.kz/post/159271
META: "Патриот дегеніміз кім?" | "https://abai.kz/post/159271"
DATE: 25.10.2022
AUTHOR(s): Данияр Есен
TOTAL WORDS: 216
TEXT: Форумға барып, «Қа-зақ-стан! Қа-зақ-стан!» деп даусы қарлыққанша айқайлағанның бәрі патриот па? Менің ойымша, жоқ. Патриот болу үшін кеудеңді тоқпақтап, «Мен өз елімнің патриотымын!» деп айқайлаудың қажеті жоқ. Үндемей-ақ, дауыс шығармай-ақ патриот болуға болады. Ол үшін сөзің мен ісің сәйкес келу керек. Ісіңмен дәлелдеуің керек. Мейлі, ол тау қопарып тастамаса да, кішкентай ғана іспен патриот бола алады. Менің түсінігімде, патриот дегеніміз: 1. Қоқысты есіктің алдына тастап кетпей, ерінбей барып қоқыс жәшігіне тастайтын адам – нағыз патриот! 2. Көшеде кетіп бара жатып, немесе машинаның есігін ашып, былш еткізіп түкірмейтін адам - нағыз патриот! 3. Аулаларға, парктерге қойылған орындықтарды сындырмай, өзінің жеке мүлкі сияқты қарайтын адам - нағыз патриот! 4. Бюджеттен ақша жымқырмай, ұрламай, халықтың игілігіне жұмсайтын адам - нағыз патриот! 5. Ауру балалардың еміне бөлінген ақшаны жемей, керісінше шырылдап солардың жағдайын ойлайтын адам - нағыз патриот! 6. Жолға деп бөлінген ақшаны жымқырмай, «Халқым түзу, әдемі жолмен жүрсінші. Жолда апат болмасыншы. Адам қайтыс болмасыншы» деп ойлай алатын адам - нағыз патриот! 7. Алдына жаны шырқырап науқас келгенде, ақшаны ойламай, «Осы адам жақсы болып кетсінші, көмектесейінші» деп қолынан келген көмегін аямайтын дәрігер - нағыз патриот! 8. Өзінің ана тілі бола тұра, қожайынының тілінде шүлдірлемей, өз ана тілінің болашағын ойлайтын адам - нағыз патриот! Сонда бізде елін, жерін, халқын ерекше сүйетін нағыз патриоттар аз ба, көп пе, білмеймін. Данияр Есен Abai.kz
